Case ID: 1202587
Sentence 101: Cinayət işinin 1-ci cildinin 62-64-cü vərəqlərində olan protokoldan görünür ki, Təqsirləndirilən şəxs təhvil aldığı bağlamaya yenidən Əməliyyat İstintaq Baş İdarəsində 05 dekabr 2019-cu il tarixdə baxış keçirilmiş, baxış zamanı təqribən çəkiləri 58 ( əlli səkkiz ) və 182 ( yüz səksən iki ) qram təşkil edən 2 ədəd bağlamada olan açıq qəhvəyi rəngli narkotik vasitə heroinə oxşar maddələrin tamlığının pozulmadıqları müəyyən edilmişdir.Cinayət işinin 1-ci cildinin 92-93-cü vərəqlərində olan protokoldan görünür ki, Təqsirləndirilən şəxs saxlanılan zaman üzərindən aşkar olunaraq götürülmüş sonuncuya məxsus “İPHONE 6” markalı mobil telefona baxış keçirilmiş, telefonun “Watsapp” mobil əlavəsində olan siyahıda “İran” adı ilə qeyd edilmiş +98***-***-**-** saylı mobil nömrə ilə Təqsirləndirilən şəxs istifadəsində olan +99-***-***-**-** saylı gsm mobil nömrəsi arasında satış məqsədilə qanunsuz olaraq külli miqdarda narkotik vasitəni İran İslam Respublikasında əldə etməsi, saxlaması, Azərbaycan Respublikasınadək daşıması və AR gömrük sərhədindən gömrük nəzarətindən gizli, qaçaqmalçılıq yolu ilə keçirməsi və gələcəkdə yenidən aralarında alqı-satqı barədə razılaşmaları, 2019-cu ilin noyabr ayının sonları-dekabr ayının əvvəllərində Bakı şəhərində telefon vasitəsilə şəxsiyyəti istintaqla müəyyən edilməmiş İran İslam Respublikası vətəndaşı və digər şəxslərlə qabaqcadan əlbir olub cinayət əlaqəsinə girməsi, əldə edilmiş razılığa və ümumi cinayətkar niyyətə uyğun olaraq, cinayətkar qrupun İran İslam Respublikasında yaşayan üzvü istintaqa məlum olmayan yerdə və mənbədən satış məqsədilə qəsdən qanunsuz olaraq külli miqdarda, 220,666 qram heroin narkotik vasitəsini əldə etməsi, ayrı-ayrılıqda çəkiləri 42,396 qram və 178,270 qram olmaqla iki bağlamada qablaşdırmış, aşkar edilməsini çətinləşdirən üsullardan istifadə etməklə minik maşınları üçün nəzərdə tutulmuş 1 ədəd qırmızı rəngli ağırlıq qaldırıcının daxilindəki boşluqda yerləşdirib saxlanılmasını, aralarında 1-ci alqısatqının uğurlu keçdiyi halda ardınca yenidən sifariş verəcəyi barədə razılığın olması barədə yazışmalar aşkar olunmuşdur.